Dóttir konu, sem lést á Heilbrigðisstofnun Suðurnesja eftir ótímabæra lífslokameðferð, segir óskiljanlegt að læknirinn sem bar ábyrgð á meðferð hennar hafi verið ráðinn til starfa á Landspítala. Læknirinn starfaði undir eftirliti á Landspítala fyrst eftir að málið kom upp, en fékk endurnýjað takmarkað starfsleyfi fyrir tveimur vikum. Læknirinn er til rannsóknar hjá lögreglu vegna andláts sex sjúklinga og meðferðar fimm til viðbótar. Samkvæmt heimildum fréttastofu er annar læknir, sem einnig er með réttarstöðu sakbornings í málinu, enn með gilt læknaleyfi.
Móðir Evu Hauksdóttur var lögð inn í hvíldarinnlögn á Heilbrigðisstofnun Suðurnesja árið 2019, en var sett í lífslokameðferð. Hún lést ellefu vikum síðar. Fjölskylda hennar kvartaði undan meðferðinni til Landlæknis.
Og það er bara áfellisdómur .. farið úrskeiðis.
Læknirinn sem bar ábyrgð á meðferð hennar hefur undanfarið verið við störf á Landspítala. Hann er með réttarstöðu sakbornings í rannsókn lögreglu á andláti sex sjúklinga og meðferð fimm annarra. Fram kom í svari frá Landspítala í gær að spítalanum hefði ekki verið kunnugt um umfang málsins fyrr en í gær. Eva furðar sig á að læknirinn fái að starfa á meðan mál móður hennar er til rannsóknar.
Eva segir að fjölskyldan eigi erfitt með að fá upplýsingar um málið, þar sem þau teljast ekki brotaþolar í málinu.
Dóttir konu sem lést á Heilbrigðisstofnun Suðurnesja furðar sig á að læknir, sem er með réttarstöðu sakbornings vegna málsins, hafi verið ráðinn til starfa á Landspítala. Starfsleyfi hans var endurnýjað fyrir tveimur vikum. Annar læknir, sem einnig hefur réttarstöðu sakbornings í málinu, er enn með gilt læknaleyfi samkvæmt heimildum fréttastofu.